OKRESNÁ PROKURATÚRA KOŠICE II 
Mojmírova 5, 040 46 Košice 1	

Číslo: 4 Pv 857/12/8803	Košice II 18.01.2016 
EEČ: 2-64-78-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 
Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 4 XXXXX, Slovensko
povolanie: supervaizer
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX II zo dňa 17.9.2014 spisová značka 4 Pv 857/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v Košiciach, na ulici Popradskej v lesoparku, dňa 20. 12. 2012 v čase okolo 14.20 h. prechovával zelenú  sušinu o hmotnosti 0,44 g sušenej rastliny druhu Canabis - konope siate o hmotnosti viac ako 17 mg látky tetrahydrokanabinolu ( THC ), ktorá je v zmysle zákona č. 139/1998 Z.z. o omamných a psychotropných látkach a prípravkoch zaradená do I. skupiny omamných a psychotropných látok, zodpovedajúcej minimálne jednej obvykle jednorazovej dávke drogy. 

Uznesením prokurátora Okresnej prokuratúry XXXXX II zo dňa 17.9.2014, spisová značka 4 Pv 857/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením povereného príslušníka Obvodného oddelenia Policajného zboru XXXXX – Západ  sp. zn. XXXXX zo dňa 05. 03. 2013 bolo podľa § 206 ods. 1 Trestného zákona vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona  na tom skutkovom základe, že

v Košiciach, na ulici Popradskej v lesoparku, dňa 20. 12. 2012 v čase okolo 14.20 h. prechovával zelenú  sušinu o hmotnosti 0,44 g sušenej rastliny druhu Canabis – konope siate o hmotnosti viac ako 17 mg látky tetrahydrokanabinolu ( THC ), ktorá je v zmysle zákona č. 139/1998 Z.z. o omamných a psychotropných látkach a prípravkoch zaradená do I. skupiny omamných a psychotropných látok, zodpovedajúcej minimálne jednej obvykle jednorazovej dávke drogy.

Z odpisu registra trestov som zistil, že obvinený sa v skúšobnej dobe podmienečného zatavenia trestného stíhania nedopustil trestného činu, podľa správy z Obvodného úradu XXXXX a Okresného dopravného inšpektorátu XXXXX  ani priestupku.

Z lustrácie GP SR bol zistené, že obvinenému počas skúšobnej doby nebolo vznesené obvinenie a ani v súčasnosti proti nemu nie je vedené žiadne trestné stíhanie.

Z Okresného dopravného inšpektorátu som zistil, že obvinený sa počas skúšobnej doby nedopustil žiadneho priestupku.

Z Mestského úradu XXXXX bolo zistené, že v mieste trvalého bydliska sa obvinený nedopustil žiadneho protispoločenského konania.

Obvinený teda splnil aj podmienku a to zákaz používania omamných a psychotropných látok.
 
Z vyššie uvedeného vyplýva, že obvinený v priebehu skúšobnej doby viedol riadny život, nakoľko sa nedopustil  žiadneho protispoločenského konania.

Z uvedených dôvodov som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Jozef Sonderlich
prokurátor